**Νίκος Καζαντζάκης, Μια Κυριακή στην Κνωσό**

**(Ρουμπελάκη Ανθή)**

**Θέμα:**Μια περιήγηση του αφηγητή & ενός καθολικού ιερέα στον αρχαιολογικό χώρο της Κνωσού, καθώς και η προσπάθειά τους να προσεγγίσουν το νόημα & τις αξίες του μινωικού πολιτισμού.

**Ενότητες**

**1η ενότητα:**«Για να αλλαξοστρατίσω … φτάνει!»: Μετάβαση στην Κνωσό & συνάντηση με μια γριούλα.

**2η ενότητα:**«Ένας ίσκιος … ο αναστημένος Χριστός»: Γνωριμία με τον Αβά Μινιέ.

**3η ενότητα:**«Έτρεχε … παιχνίδι»: Ξενάγηση από τον φύλακα.

**4η ενότητα:**«Με πήρε…Πάμε να φύγουμε»: Παραμονή στις αρχαιότητες & τις φυσικές ομορφιές.

**5η ενότητα:** «Σηκωθήκαμε … έχετε γεια!»: Αποχαιρετισμός & αναχώρηση.

**Χαρακτηρισμοί προσώπων**

**Ο αφηγητής**

* κεντρικός ήρωας του αποσπάσματος, θαυμαστής του αρχαίου πολιτισμού της ιδιαίτερης πατρίδας του, φιλικός με τους απλούς ανθρώπους
* σκεπτόμενος άνθρωπος, με μεταφυσικές ανησυχίες και προβληματισμούς

**Ο αβάς Μυνιέ**

* ο καθολικός ιερέας που με τη συμπεριφορά και τα λόγια επηρεάζει τον νεαρό αφηγητή παρά το γεγονός ότι είναι καθολικός ιερέας, δείχνει μεγάλο σεβασμό προς έναν ειδωλολατρικό πολιτισμό, διαθέτει ευρύτητα σκέψης
* είναι απαλλαγμένος από θρησκευτικά μίση και φανατισμούς, καλλιεργημένος άνθρωπος, λάτρης της Κρήτης και του πολιτισμού της.

**Η γριά**

* ευγενική, φιλόξενη, χαρακτηρίζεται από ανθρωπισμό & μεγάλη ψυχική καλοσύνη
* αναβιώνει με τη συμπεριφορά της το αρχαιοελληνικό ήθος, εκπροσωπεί τη γνησιότητα των απλών λαϊκών ανθρώπων

**Ο φύλακας**

* ξεναγός των δύο επισκεπτών του χώρου, οικειότητα με τον χώρο, θαυμασμός για τον αρχαίο πολιτισμό, γνώστης της ιστορίας του τόπου, αναβιώνει με τη συμπεριφορά του το αρχαιοελληνικό ήθος, εκπροσωπεί τη γνησιότητα των απλών λαϊκών ανθρώπων

**Αφηγηματικά στοιχεία**

* ***αφηγητής***: πρωταγωνιστής, ***αφήγηση***: πρωτοπρόσωπη, γραμμική (σε χρονολογική σειρά), σε κάποια σημεία υπάρχουν και πρόδρομες αφηγήσεις (π.χ. «αργότερα έμαθα …») , ***χώρος*:**ο αρχαιολογικός χώρος της Κνωσού και οι γύρω φυσικές ομορφιές, ***χρόνος*:** δεν προσδιορίζεται

**Σχήματα λόγου**

**Προσωποποιήσεις:** προσωποποιούνται οι κολόνες, οι αυλές, οι τοιχογραφίες

**Μεταφορές:**π.χ. §1 «Για ν’ αλλαξοστρατίσω το νου μου», § 2 «τα σταφύλια κρέμουνταν βαριά», § 4 «δροσερό γέλιο», § 5 «με δρόσιζαν τα λόγια της γριάς», 13 «ο ουρανός ήταν πύρινος», § 14 «ο νους μου ξεχείλιζε ρωτήματα», § 16 «η Κρήτη φωτίστηκε πρώτη», «σπίθες πετούσε το μυαλό του»

**Παρομοιώσεις:**§8 «σαν νοικοκύρης», § 11 «σαν να προσεύχονταν», § 13 «σαν ατσάλι».

**Ασύνδετο σχήμα:**§14 «πέρασαν πάλι από τα μάτια μου… ακόμα σφραγισμένα», §17 «Κοίταζα γύρω … από τη θάλασσα», « Δε νοιάζεται ... ανθρώπινης ζωής».

**Εικόνες**

* ***οπτικές***: π.χ. τα σταφύλια, η θάλασσα, οι τοιχογραφίες, η γριά που φεύγει κουτσαίνοντας
* ***οσφρητικές***: π.χ. η μυρωδιά από τα φύλλα των σύκων, ο μυρωδάτος αέρας της θάλασσας
* ***ακουστικές / ηχητικές***: π.χ. τα τζιτζίκια, το κουδούνισμα από το αόρατο κοπάδι γίδες

**Αντιθέσεις**: § 7 «Όχι ο σταυρωμένος, ο αναστημένος Χριστός …», § 11 «Εμείς έχουμε το σταυρό … πρόγονοί σου το διπλοτσέκουρο», § 12 «τη μέρα εκείνη δεν κατάλαβα· ύστερα από χρόνια μπόρεσε το μυαλό μου να χωρέσει», § 14 «Ο νους μου ξεχείλιζε ρωτήματα, δε μίλησα», «… μας κοιτάζει ... μα τα χείλη της είναι ακόμη σφραγισμένα», § 16 «Η Κρήτη φωτίστηκε πρώτη σε όλη την κατασκότεινη τότε Ευρώπη», «διαφορετικά από τους κατοπινούς Έλληνες»

**Γλώσσα**

* δουλεμένη γλώσσα, πλούσιο λεξιλόγιο, προσεκτικά επιλεγμένες λέξεις
* εκφραστικά επίθετα, σύνθετες λέξεις (κάποιες επινοημένες από τον συγγραφέα)
* ιδιωματικές λέξεις (π.χ. χωράτευε, παραθράσεψε, ξομπλιαστά, μη σκιαχτούν)
* ποικιλία σημείων στίξης, διάλογος ζωντάνια, παραστατικότητα, θεατρικότητα, λεπτομερείς περιγραφές,

**Ύφος**

* γλαφυρό, στοχαστικό, λυρικό, ευθύ, υπάρχουν ζωντανές, παραστατικές,

**Αυτοβιογραφικά στοιχεία**(στοιχεία που παραπέμπουν στη ζωή του ίδιου του συγγραφέα, Ν. Καζαντζάκη)

* η αφήγηση γίνεται σε α΄ πρόσωπο, αναφέρει εμπειρίες από τη ζωή του
* θέτει σε λειτουργία τη μνήμη του, χρησιμοποιεί πραγματικά ονόματα, τοπωνύμια, ιστορικά γεγονότα της ιδιαίτερης πατρίδας του

**Κοινά στοιχεία ανάμεσα στον αφηγητή & τον αβά**

* κοινά ενδιαφέροντα, εμπειρίες, απόψεις
* αγάπη για την αρχαία ελληνική γλώσσα & γραμματεία (= τα αρχαία ελληνικά κείμενα)
* παρακολουθούν γοητευμένοι την ξενάγηση του φύλακα
* ζουν με την ίδια ένταση & ιερότητα το μυστήριο του αρχαιολογικού χώρου
* διακατέχονται από δέος & κατάνυξη & σιωπή
* προβληματίζονται για την έννοια του Θεού
* αγαπούν τη σύγχρονη Κρήτη
* θαυμάζουν τον αρχαίο κρητικό πολιτισμό

**Η ομορφιά της Κνωσού**

ιερό σημάδι διπλού πέλεκυ, περιστέρια (ιερά πουλιά Μεγάλης Θεάς)

* τοιχογραφίες, διαχρονική αξία μινωικού πολιτισμού, κρητικό φυσικό τοπίο
* ιερότητα, μυστήριο, δέος, γοητεία

**Η σύγκριση του μινωικού πολιτισμού με άλλους**

**α. Μινωική Κρήτη vs** **Σύγχρονη Κρήτη**

* διαχρονικά στοιχεία στη φύση: ομορφιά & γαλήνη λιτού τοπίου
* ίδιος ο χαρακτήρας των ανθρώπων: φιλοξενία, ανθρωπιά, περηφάνια
* ουσία κρητικού μυστικού: η ενασχόληση των ανθρώπων με τις χαρές & τις έννοιες της επίγειας ζωής & όχι με τις μεταφυσικές ανησυχίες

**β. Μινωικός πολιτισμός vs άλλοι αρχαίοι πολιτισμοί**

* ο κρητικός πολιτισμός υπερέχει σε σχέση με όλους τους αρχαίους πολιτισμούς
* σε αυτόν υπάρχει η αίσθηση του μέτρου & ο ανθρωπομορφισμός του θείου
* τα αγάλματα των θεών στην Κρήτη είναι μικρά, χαριτωμένα, χαμογελαστά, με κίνηση στο σώμα ≠ τεράστια ασάλευτα αιγυπτιακά / ασσυριακά

**Γενικότεροι στοχασμοί & απόψεις του συγγραφέα με αφορμή την επίσκεψή του στην Κνωσσό.**

* ***Μήνυμα πανανθρώπινης αδερφοσύνης & αγάπης***
* με αφορμή το περιστατικό της γριούλας που προσφέρει σύκα στον άγνωστο ταξιδιώτη, αλληλεγγύη, αγάπη & επικοινωνία ανάμεσα στους ανθρώπους ανεξάρτητα από φυλή, χρώμα, ιδεολογία, θρησκεία

* ***Ισοτιμία θρησκειών***
* διαφορετικές θρησκείες / πρόσωπα του θείου ανά τους λαούς & τους αιώνες
* σε όλες τις εποχές, σε όλους τους λαούς, πίσω από όλες τις μορφές και τις ιδιότητες βρίσκεται πάντα ο ίδιος θεός
* το ανώτερο & ισχυρότερο από όλα τα όντα του σύμπαντος, δημιούργησε & κυβερνά τον κόσμο, επιβάλλει κώδικα ηθικής συμπεριφοράς, τιμωρεί τους κακούς, επιβραβεύει τους καλούς
* συμπέρασμα: όλες οι θρησκείες είναι ισότιμες, ανεξάρτητα από το όνομα, τη μορφή και τις ιδιότητες που δίνουν στον θεό τους

* ***Ανθρωπομορφισμός των θεών***
* οι αρχαίοι Έλληνες έπλασαν με τη φαντασία τους το θείο στα ανθρώπινα μέτρα ως προς το μέγεθος, τη μορφή & τα εξωτερικά γνωρίσματα
* και στο χαρακτήρα & τη συμπεριφορά οι θεοί των αρχαίων Ελλήνων είναι σαν τους ανθρώπους: αγαπούν, μισούν, ερωτεύονται, εκδικούνται
* ζουν όπως οι άνθρωποι
* διαθέτουν ανθρώπινα προτερήματα & ελαττώματα
* ο Καζαντζάκης θεωρεί ιστορική αποστολή των αρχαίων Ελλήνων το γεγονός ότι έφεραν τους θεούς «στην κλίμακα του ανθρώπου»

***Προτεραιότητα επίγειας ζωής***

* σημαντικές οι καθημερινές ανησυχίες & τα προβλήματα
* χρειάζεται διαρκής μέριμνα για την αντιμετώπισή τους
* σε δεύτερη μοίρα οι μεταφυσικοί προβληματισμοί & οι ανησυχίες για το τι υπάρχει πέρα από την επίγεια ζωή (θεός και σχέση του με άνθρωπο)

**Ερωτήσεις**

1. Ποια κατά τη γνώμη σας είναι η σπουδαιότερη σκέψη στην πρώτη ενότητα του κειμένου αυτού. Να εξηγήσετε τη γνώμη σας.

2. Τι εκφράζει η γρια στο κείμενο και γιατί κατά τη γνώμη σας ο συγγραφέας τη βάζει στο έργο του. Να δώσετε προσοχή στα λόγια της γιαγιάς.

3. Ποιος είναι ο αβάς Μυνιέ στο έργο και ποιες οι απόψεις του;

4. Πώς επαληθεύεται από το κείμενο η άποψη πως «το έργο αυτό αναφέρεται σε μεγάλα ζητήματα του ελληνικού πολιτισμού»; Ποια είναι αυτά κατά τη γνώμη σας.

5. Στα παρακάτω απόσπασμα να βρείτε σχήματα λόγου, να εηξγήσετε τη χρληση τους: *Η Κρήτη στάθηκε το πρώτο γιοφύρι ανάμεσα Ευρώπης, Ασίας κι Αφρικής· η Κρήτη φωτίστηκε πρώτη σε όλη την κατασκότεινη τότε Ευρώπη. Κι εδώ η ψυχή της Ελλάδας εξετέλεσε τη μοιραία της αποστολή: έφερε το θεό στην κλίμακα του ανθρώπου. Τα τεράστια ασάλευτα αιγυπτιακά ή ασσυριακά αγάλματα έγιναν εδώ, στην Κρήτη, μικρά, χαριτωμένα, το σώμα κινήθηκε, το στόμα χαμογέλασε, και το πρόσωπο και το μπόι του θεού πήρε το πρόσωπο και το μπόι του ανθρώπου. Μια ανθρωπότητα καινούρια έζησε κι έπαιξε στα κρητικά χώματα, πρωτότυπη, διαφορετικά από τους κατοπινούς Έλληνες, όλο ευκινησία και χάρη κι ανατολίτικη*[*χλιδή*](http://ebooks.edu.gr/modules/ebook/show.php/DSGL105/229/1689,5402/)*.\**

*6. Στο απόσπασμα που σας δίνεται να εξηγήσετε ποια είναι η κεντρική ιδέα του, Αυτη η ιδέα είναι επίκαιρη για την εποχή μας και πού μπορεί να βοηθήσει τους ανθρώπους;*

*«Και βέβαια προσεύχουμαι, μικρέ μου φίλε, μου αποκρίθηκε. Κάθε ράτσα και κάθε εποχή δίνει στο Θεό την εδική της μάσκα· μα πίσω απ' όλες τις μάσκες βρίσκεται, σε όλες τις εποχές και σε όλες τις ράτσες, ο ίδιος πάντα Θεός. ».*

*7. Να γράψετε μία παράγραφο στην οποία θα συζητάτε με τον Καζαντζάκη για ένα από τα θέματα του κειμένου. (120 λέξεις)*